Departament de Treball, Indústria, Comerç i Turisme
Com ja es va fer palès en l'exposició de motius del Decret 348/2001, de 4 de desembre, que regula els centres de bronzejat artificial, la demanda i la utilització d'aquests és cada vegada més elevada, tant en centres de bronzejat especialitzats com en perruqueries, salons de bellesa o gimnasos.
Aquest Decret limitava el seu àmbit d'aplicació a garantir la informació que rep la població usuària dels centres de bronzejat artificial, en relació amb l'ús responsable i segur que en fan.
D'altra banda, la recent publicació del Decret 1002/2002, de 27 de setembre, pel qual es regula en l'àmbit estatal la venda i la utilització de bancs solars, aconsella, en ús de la competència sobre la matèria que exerceix la Generalitat de Catalunya, ordenar i clarificar els controls a què estan sotmesos els establiments que presten aquests tipus de serveis per tal de donar una resposta adequada i suficient a les exigències de seguretat dels usuaris.
En tractar-se d'un servei proporcionat per uns bancs solars de variades presentacions tècniques amb diversos graus de risc, és òbvia la necessitat de dur a terme un rigorós control dels bancs solars destinats a prestar els serveis de bronzejat, si es vol aconseguir una protecció efectiva de la salut i seguretat de les persones consumidores tal com exposa l'article 2.a) de la Llei 3/1993, de 5 de març, de l'Estatut del consumidor.
Igualment es fa palesa la necessitat d'establir un termini per tal que les empreses que estan duent a terme l'activitat en l'actualitat s'adeqüin a aquesta disposició.
En conseqüència, i d'acord amb el que disposa l'article 12.1 de l'Estatut d'autonomia i en exercici de les atribucions que em confereix la disposició final 4 de la Llei 3/1993, de 5 de març, de l'Estatut del consumidor i la Llei 13/1987, de 9 de juliol, de seguretat de les instal·lacions industrials,
L'objecte d'aquesta Ordre és establir les condicions d'obertura que han de complir els establiments que prestin serveis de bronzejat artificial i també regular el procediment a seguir per les entitats concessionàries de la Generalitat de Catalunya per dur a terme el control i vigilància dels bancs solars emprats en la prestació d'aquests serveis.
La present norma s'aplica a tots els establiments que presten serveis de bronzejat artificial.
També s'aplica als establiments que disposen de bancs solars amb funcionament automàtic mitjançant monedes, targetes o qualsevol altre tipus de mecanisme que permeti a les persones usuàries fer-ne un ús directe d'aquests aparells.
3.1 Abans de l'inici de l'activitat de prestació de serveis de bronzejat artificial, i també abans de la posada en funcionament de nous bancs solars o bancs solars en els quals s'han produït modificacions essencials, la persona física o jurídica titular del centre presentarà davant del Departament de Treball, Indústria, Comerç i Turisme la comunicació normalitzada preceptiva que s'estableix a l'annex 1 d'aquesta Ordre, que inclogui la descripció tècnica dels bancs solars i materials de què disposen, així com el personal i la seva formació.
3.2 Aquesta comunicació es pot presentar per mitjans telemàtics del portal de l'Administració Oberta de Catalunya (htpp://www.cat365.net).
3.3 Les comunicacions presentades per aquests mitjans telemàtics tenen els mateixos efectes jurídics que les efectuades per la resta de mitjans admesos en dret.
3.4 La comunicació efectuada per mitjans telemàtics es considerarà presentada davant l'Administració, en el moment en què s'enregistri en el Registre telemàtic de l'Administració Oberta de Catalunya.
Registre de comunicacions realitzades per mitjans telemàtics
L'únic registre habilitat per la recepció de comunicacions presentades per mitjans telemàtics descrit a l'article 3 d'aquesta Ordre és el de l'Administració Oberta de Catalunya.
En aquest Registre ha de quedar constància, a l'assentament d'entrada, de les dades següents: número de registre d'entrada, data i hora de presentació, tipus de document i assumpte, identificació del sol·licitant i identificació de l'òrgan al qual s'adreça la comunicació.
Identificació i autenticació de qui realitza la comunicació per mitjans telemàtics
5.1 Per presentar per mitjans telemàtics la comunicació d'establiments que presten serveis de bronzejat artificial, qui realitza la comunicació per a aquest tipus de mitjans s'ha d'identificar i d'autenticar mitjançant la utilització d'una combinació de codi d'usuari i de contrasenya.
En el supòsit que la persona interessada no en disposi, ha de sol·licitar-la, d'acord amb el procediment establert en el portal CAT 365.
Qui realitzi la comunicació s'identificarà mitjançant el compte d'usuari que s'autentica mitjançant la contrasenya, que és pròpia, personal i intransferible.
5.2 Per efectuar consultes sobre la comunicació realitzada, qui faci la comunicació hi podrà accedir identificant-se mitjançant el codi d'usuari i la contrasenya.
5.3 L'ús dels mitjans telemàtics per realitzar la comunicació comporta el consentiment de qui la fa del tractament de les dades de caràcter personal que siguin necessàries, d'acord amb la normativa vigent, i el reconeixement de la validesa i l'eficàcia de les comunicacions i documents telemàtics que siguin autenticats mitjançant la seva combinació del seu codi d'usuari i de la contrasenya.
Còmput de terminis a efectes de presentació de comunicacions per mitjans telemàtics
Sens perjudici dels efectes substantius que l'ordenament jurídic atribueix a la presentació d'escrits, la presentació de comunicacions mitjançant el portal de l'Administració Oberta de Catalunya es pot realitzar tots els dies de l'any, durant les 24 hores del dia.
A efectes de còmput de terminis, la recepció en dia inhàbil per l'Administració s'entendrà efectuada el primer dia hàbil següent.
Efectes de la presentació de comunicacions per mitjans telemàtics
7.1 D'acord amb el que estableix l'article 3.2 del Reial decret llei 14/1999, de 17 de setembre, de la signatura electrònica, l'Administració de la Generalitat de Catalunya reconeix la validesa i l'eficàcia de les sol·licituds i documents presentats telemàticament.
Aquesta validesa i eficàcia queda condicionada al compliment dels mecanismes d'autenticació establerts a l'article 5 d'aquesta Ordre.
7.2 Qui presenti la comunicació pot acreditar-ne la presentació aportant la confirmació de la recepció de la comunicació per part de la Administració Oberta de Catalunya a la qual haurà d'incorporar, en tots els casos, el número de registre d'entrada assignat des del Portal de l'Administració Oberta de Catalunya.
Compromisos de servei, en relació amb la comunicació d'establiments que presten serveis de bronzejat artificial
Els compromisos de servei de la comunicació d'establiments que presten serveis de bronzejat artificial seran els que es facin públics a través del Portal de l'Administració Oberta de Catalunya.
Aquests compromisos han de ser els objectius de qualitat i eficiència en la prestació d'aquest servei i en cap cas comporten responsabilitats ni efectes jurídics per a l'òrgan gestor davant del ciutadà.
Programes i aplicacions per la presentació telemàtica de comunicacions
S'aproven els programes i les aplicacions mitjançant els quals es tramiten telemàticament les comunicacions d'establiments que presten serveis de bronzejat artificial, sobre els quals el Centre de Telecomunicacions i Tecnologies de la Informació de la Generalitat de Catalunya ha emès informe favorable.
10.1 Serà obligació dels centres de bronzejat portar un llibre de manteniment per a cadascun dels bancs en què hi consti, com a mínim, la informació següent:
c) Dades de l'empresa subministradora i instal·ladora.
10.2 Els responsables dels centres de bronzejat tenen també l'obligació d'inscriure en el llibre de manteniment el canvi d'elements consumibles dels bancs, fent-hi constar específicament qui ha fet els esmentats canvis.
10.3 També s'hi faran constar els canvis de titularitat i ubicació.
11.1 Les persones físiques o jurídiques, titulars del centres que presten serveis de bronzejat s'encarregaran que es faci una revisió dels bancs, com a mínim un cop l'any, i quan es facin canvis que afectin les seves característiques.
11.2 Aquesta revisió s'haurà de dur a terme per una entitat d'inspecció i control concessionària de la Generalitat de Catalunya (EIC).
11.3 En les revisions es determinarà, entre d'altres, l'irradiància efectiva i la longitud d'ona, per tal de comprovar si el banc és conforme als requisits de seguretat exigibles d'acord amb el Reial Decret 1002/2002, de 27 de setembre.
L'acreditació del compliment dels requisits de seguretat haurà d'estar exposada al públic que utilitzi els bancs i l'Administració la podrà demanar en qualsevol moment.
11.4 En el moment en què es porti a terme la revisió a què fa referència l'apartat 11.1 d'aquesta norma, caldrà també acreditar la formació del personal que preveu l'article 6 del Decret 348/2001, de 4 de desembre, la durada i el contingut mínim de la qual ha desenvolupat la Resolució 2094/2002, de 17 de juliol, del Departament de Sanitat i Seguretat Social (DOGC 3683, de 23.7.2002).
12.1 Les EIC emetran un certificat de cadascuna de les revisions i controls que realitzin i trametran còpia al titular de l'activitat.
12.2 En el cas que l'EIC detecti un perill imminent per a les persones, ordenarà al responsable de l'activitat que n'interrompi el funcionament, es precintarà l'aparell i ho comunicarà immediatament als òrgans territorials del Departament de Treball, Indústria, Comerç i Turisme.
D'acord amb l'article 20 de l'Ordre del Departament d'Indústria i Energia de 17 de març de 1986, per la qual es regula la concessió de les tasques d'inspecció i control reglamentari en l'àmbit de la seguretat, qualitat i normativa industrial, s'aproven les tarifes que hauran d'aplicar les EIC concessionàries de la Generalitat de Catalunya en relació amb les actuacions de revisió i control que realitzin previstes en aquesta Ordre i que són les següents:
Per cada inspecció periòdica reglamentària d'un banc solar:
Quan un mateix titular sol·liciti inspecció simultània de més d'un banc solar instal·lat al mateix establiment, pel segon i cadascun dels aparells successius:
Pròrroga per als centres que presten serveis de bronzejat en funcionament.
Els centres que presten serveis de bronzejat, bancs solars i aparells als quals els és d'aplicació aquesta norma s'hauran d'adequar i haver realitzat la comunicació que preveu l'article 3 d'aquesta disposició, abans del 10.1.2004.
Aquesta Ordre entrarà en vigor l'endemà del dia que es publiqui al Diari Oficial de la Generalitat de Catalunya.
Conseller de Treball, Indústria, Comerç
Comunicació d'establiments que presten serveis de bronzejat artificial.1 Modalitat de comunicació
Modificació: ampliació o reducció/canvi de titular/trasllat.
Baixa..2 Dades de l'empresa titular
Adreça, població i codi postal.
Telèfon, fax, adreça electrònica, denominació comercial..3 Dades del representant davant l'Administració de la Generalitat de Catalunya.
DNI, nom i cognoms..4 Dades de l'establiment
Telèfon, fax, adreça electrònica..5 Dades relatives a l'activitat de l'establiment
Centre de bronzejat/centre d'estètica/perruqueria/hotel/gimnàs/d'altres..6 Adreça a efectes de notificació:
La de l'empresa, la de l'establiment, d'altres:
Telèfon, fax, adreça electrònica..7 Bancs solars
Nombre total de bancs:.8 Personal encarregat i formació
Centre on s'ha rebut la formació: nom, núm. d'expedient.
Titulació (especifiqueu-la)..9 Observacions
Declaro que són certes les dades que figuren en aquest imprès.
Signatura de l'empresari/ària o representant de l'empresa.
Amb la finalitat de facilitar la consulta sobre la vostra comunicació, ja sigui per Internet o presencialment, i si no indiqueu explícitament el contrari, la presentació d'aquesta sol·licitud implica la cessió de les dades a Serveis Públics Electrònics, SA (portal Cat365).